एक बार फिर सैफ अली खान और अमृता सिंह के प्रेम कहानी के किस्से सोशल मीडिया पर कहे और सुने जा रहे हैं। दरअसल सैफ ने हाल ही में अपना 48वॉं जन्मदिन मनाया, जिसमें उनकी पत्नी करीना कपूर खान और बेटी सारा अली खान व बेटा इब्राहिम अली खान भी मौजूद थे। बॉलीवुड अभिनेता सैफ अली के बर्थडे पार्टी पर अमृता को छोड़कर तमाम घरवाले मस्ती करते नजर आए। बर्थडे पार्टी की तस्वीरों में साफ नजर आ रहा है कि सैफ और अमृता के दोनों बच्चे काफी खुश हैं और सभी के साथ मस्ती कर रहे हैं। बहरहाल इस पार्टी को लेकर सबसे ज्यादा करीना ही उत्साहित नजर आईं। देर रात चली इस पार्टी में सैफ की साली और करीना की बहन करिश्मा कपूर को भी मस्ती करते देखा गया। वैसे इस पार्टी में सैफ के करीबी ही ज्यादातर शामिल हुए जिसमें सैफ की बहन सोहा अली खान और कुणाल खेमू, करीना कपूर, करिश्मा कपूर, सारा अली खान, इब्राहिम अली खान के साथ काफी सारे दोस्त भी नजर आए। बहरहाल कुछ लोगों को अमृता का पार्टी से दूरी बनाए रखना पसंद नहीं आया, इस बात को लेकर उन्हें दु:ख जरुर हुआ। दरअसल बगैर अमृता के यह पार्टी कुछ अधूरी-अधूरी लग रही थी।